ממשלת ישראל השלושים ושבע

ממשלת ישראל השלושים ושבע (מכונה גם ממשלת נתניהו השישית) היא ממשלת ישראל הנוכחית בראשות בנימין נתניהו. הממשלה קיבלה את אמונה של הכנסת העשרים וחמש והושבעה ב־29 בדצמבר 2022, ה' בטבת ה'תשפ"ג. מכהנים בה 33 שרים וארבעה סגני שרים, ובשיא גודלה היה מספר שריה הגדול ביותר בתולדות מדינת ישראל. ערך מורחב – המשבר הפוליטי בישראל (2019–2022) מערכת הבחירות לכנסת העשרים וחמש הייתה החמישית בישראל בתוך ארבע שנים, לאחר ארבע מערכות בחירות שלא הביאו לכינונה של ממשלה יציבה ומתפקדת לאורך זמן. מערכות הבחירות האלו באו לאחר כעשור שבו בנימין נתניהו כיהן כראש הממשלה. מול נתניהו התייצבו מפלגות שהתנגדו להמשך כהונתו, בהובלת יאיר לפיד ובני גנץ ומנעו ממנו להקים ממשלה פעם נוספת, כאשר מאידך היעדר רוב מוצק של מפלגות ציוניות המתנגדות לנתניהו הביא לכך שלא קמה ממשלה חלופית. בתווך היו מפלגות שלא זיהו עצמן עם אף אחד מן הצדדים בשלב כלשהו. לאחר מערכת הבחירות השלישית, ובתוך מגפת הקורונה, החליטו נתניהו וגנץ להקים יחדיו ממשלת אחדות, ויזמו את מודל ממשלת חילופים. ואולם, ממשלה זו התפרקה לאחר כשנה ומדינת ישראל הלכה למערכת בחירות רביעית בתוך שלוש שנים. ב־13 ביוני 2021 הוקמה ממשלת ישראל השלושים ושש, ובראשותה עמדו נפתלי בנט כראש הממשלה ויאיר לפיד כראש הממשלה החלופי. הממשלה נתמכה על רוב קואליציוני צר בן שמונה סיעות. במהלך כהונת הכנסת העשרים וארבע פחת בהדרגה הרוב הקואלציוני שעליו התבססה הממשלה, עד שב־20 ביוני 2022 הודיעו בנט ולפיד על מיצוי הניסיונות לייצב את הקואליציה ועל החלטתם להוביל לפיזור הכנסת ולעריכת בחירות. החוק לפיזור הכנסת התקבל ב־30 ביוני והבחירות נקבעו ל־1 בנובמבר. תוצאות הבחירות הביאו להכרעה בדבר חזרת נתניהו לתפקיד ראש הממשלה, כאשר הגוש שבראשותו זכה ב־64 מושבים בכנסת. ערכים מורחבים – הבחירות לכנסת העשרים וחמש, הכנסת העשרים וחמש ב־9 בנובמבר 2022 החל נשיא המדינה יצחק הרצוג בסבבי ההתייעצויות עם נציגי הסיעות שנבחרו לכנסת, בדבר זהות המועמד להרכבת הממשלה. ב־15 בנובמבר 2022 הושבעה הכנסת העשרים וחמש, כאשר המגעים לכינון הממשלה החלו עוד קודם לכן. בהתאם לתוצאות הבחירות וכפי שהיה צפוי מהן, המליצו 64 חברי הכנסת על בנימין נתניהו (32 חברי הליכוד, 11 חברי ש"ס, 7 חברי יהדות התורה, 7 חברי הציונות הדתית, 6 חברי עוצמה יהודית וחבר אחד מטעם נעם). בעד ראש הממשלה המכהן, יאיר לפיד, המליצו 28 חברי הכנסת (24 חברי יש עתיד ו-4 חברי מפלגת העבודה), ו־28 חברי הכנסת לא המליצו על אף מועמד (12 חברי המחנה הממלכתי, 6 חברי ישראל ביתנו, 5 חברי רע"ם ו־5 חברי חד"ש-תע"ל). בהתאם להמלצות נציגי הסיעות, הטיל הרצוג על נתניהו ב־13 בנובמבר את מלאכת הרכבת הממשלה, וניתנה לו תקופה של 28 ימים בהתאם לחוק-יסוד: הממשלה. בתום תקופה זו, ולאחר שביקש נתניהו לקבל הארכה של 14 ימים נוספים, הקציב לו הרצוג 10 ימי הארכה. ב־21 בדצמבר, מעט לפני תום תקופת המנדט שניתנה לנתניהו, הוא הודיע לנשיא כי עלה בידו להרכיב ממשלה. ההודעה על כך נמסרה לכנסת ב־26 בדצמבר, ומועד ההשבעה נקבע ל־29 בדצמבר. ההסכמים הקואליציוניים נחתמו באופן סופי ב־28 בדצמבר והונחו על שולחן הכנסת בו ביום. בבוקר 29 בדצמבר כונסה הכנסת לישיבה לצורך כינון הממשלה, ובשעות אחר הצהריים התקיימה הצבעה לבחירת אמיר אוחנה לתפקיד יושב ראש הכנסת. לאחר מכן התקיימה ההצבעה על הבעת האמון בממשלה שהוצעה. בהבעת האמון בממשלה תמכו 63 חברי כנסת (ח"כ יעקב טסלר שהה מחוץ לישראל בזמן ההצבעה), ונגדה הצביעו 54. הממשלה קיבלה את אמון הכנסת, ושריה נשבעו אמונים מיד לאחר מכן. בעקבות מלחמת חרבות ברזל והמצב הביטחוני, יו"ר המחנה הממלכתי בני גנץ אמר כי הודיע לראש הממשלה שהוא מוכן להתייצב למערכה ולדון על הצטרפות של המחנה הממלכתי בכוונה להקים קבינט מלחמה. לאחר כמה ימים החליטו סיעות הקואליציה לצרף את סיעת המחנה הממלכתי לממשלה לתקופת המלחמה כדי ליצור ממשלת אחדות שתכונה "ממשלת חירום לאומית". ב-12 באוקטובר 2023 הושבעו חמישה שרים מטעם המחנה הממלכתי. על פי ההסכם שנחתם בין סיעת הליכוד לסיעת המחנה הממלכתי, הממשלה בהרכב זה הייתה אמורה לכהן עד סוף המלחמה ובתקופה זו לא יקודמו חוקים ללא הסכמות הליכוד והמחנה הממלכתי. בנוסף לכך, תוארך עד לסיום המלחמה כהונת בעלי תפקידים שכהונתם אמורה להסתיים בזמן המלחמה. ב-14 במרץ 2024 התפרקה השותפות בין בני גנץ לגדעון סער וסיעותיהם התפלגו, ב-27 במרץ 2024 גדעון סער וסיעתו פרשו מהממשלה לאחר שלא קיבל מקום בקבינט המלחמה, וב-9 ביוני 2024 הודיע גנץ על פרישתו מהממשלה בעקבות חוסר גיבוש תוכנית פעולה אסטרטגית להמשך המלחמה. ב-30 בספטמבר 2024 גדעון סער חזר לכהן כשר ללא תיק בממשלה והובטח לו מקום בקבינט. להלן קווי היסוד של הממשלה: לעם היהודי זכות בלעדית ובלתי ניתנת לערעור על כל מרחבי ארץ ישראל. הממשלה תקדם ותפתח את ההתיישבות בכל חלקי ארץ ישראל – בגליל, בנגב, בגולן, ביהודה ובשומרון. הממשלה תפעל באופן אקטיבי כדי לבצר את הביטחון הלאומי ולהקנות ביטחון אישי לאזרחיה תוך מאבק נחרץ ונחוש באלימות ובטרור. הממשלה תפעל להמשך המאבק נגד תוכנית הגרעין של איראן. הממשלה תפעל לחיזוק מעמדה של ירושלים. הממשלה תפעל לקידום השלום עם כל שכנינו תוך שמירת האינטרסים הביטחוניים, ההיסטוריים והלאומיים של ישראל. הממשלה תחתור לצדק חברתי על ידי פיתוח הפריפריה וצמצום הפערים החברתיים תוך מאבק בלתי מתפשר בעוני באמצעות חינוך, תעסוקה, והגברת הסיוע לשכבות החלשות באוכלוסייה. הממשלה תפעל לעידוד השימוש בתחבורה הציבורית ולפתרון העומס בתחבורה. הממשלה תקדם תוכנית להתמודדות עם יוקר המחיה הגואה ותפעל ליצירת התנאים הכלכליים שיאפשרו צמיחה בת קיימא. הממשלה תראה בהוזלת מחירי הדיור והגדלת היצע הדירות, יעד לאומי, ותפעל להוזלת מחירי הדיור. הממשלה תנקוט בצעדים להבטחת המשילות ולהשבת האיזון הראוי בין הרשות המחוקקת, הרשות המבצעת והרשות השופטת. הממשלה תפעל להגברת העלייה והקליטה מכל מדינות תבל. הממשלה תעמיד את החינוך במרכז סדר העדיפויות הלאומי ותפעל לקידום רפורמות במערכת החינוך תוך פעולה לשוויון בין כל האוכלוסיות במערכות החינוך השונות וחיזוק הזהות היהודית. הממשלה תשמור על צביונה היהודי של המדינה ומורשת ישראל, וכן תכבד את הדתות והמסורות של בני הדתות במדינה בהתאם לערכי מגילת העצמאות. יישמר הסטטוס קוו בנושאי דת ומדינה כפי שהיה מקובל זה עשרות שנים בישראל ובכלל זה ביחס למקומות הקדושים. הממשלה תפעל לטיפול בבעיית הביטחון האישי בחברה הערבית ומאבק בפשיעה בחברה הערבית, תוך עידוד השכלה, מתן פתרונות מתאימים וראויים לצעירים והשקעה מתאימה בתשתיות ביישובים הערביים. הממשלה תפעל לקידום ההכשרה המקצועית וההשכלה במקצועות הטכנולוגיים לשם מתן מענה הולם לצרכים העדכניים של התעשייה בישראל כגורם צמיחה מרכזי במשק. הממשלה תפעל לשילובם של בעלי מוגבלויות מכל סוג שהוא בחיי החברה, תוך סיוע בחינוכם ותעסוקתם, ותדאג לצרכיהם הבסיסיים של אלה שאינם מסוגלים לקיים את עצמם, לשיפור מעמד הקשישים, הנכים, ומשפחות מרובות ילדים. הממשלה תפעל להגנה על איכות הסביבה בישראל, לשיפור איכות החיים של תושבי המדינה ולהשתתפות ישראל בתרומה למאמץ הגלובלי בנושאי אקלים וסביבה. הממשלה תפעל לחיזוק כוחות הביטחון, ומתן גב ללוחמים והשוטרים כדי להילחם בטרור ולהכריע אותו. הממשלה תפעל להכיר ברמת הגולן כחבל ארץ אסטרטגי, בעל פוטנציאל פיתוח רחב, ותיצור תנופת התיישבות, עשיה, פיתוח וקידום יזמויות תוך שמירה על ערכי הטבע, האדם והסביבה הייחודיים לגולן. מתמשך – הרפורמה המשפטית בישראל מתמשך – המחאה נגד ממשלת ישראל השלושים ושבע. מתמשך – המערכה שבין המלחמות למניעת התבססות וסיכול פעילות התקפית של איראן במזרח התיכון. 7 באוקטובר 2023 – מתקפת הפתע על ישראל, בה השתלטו מחבלי חמאס על מספר יישובים בעוטף עזה, רצחו מעל 1,100 אנשים וחטפו 256 אנשים לרצועת עזה. מתמשך – מלחמת חרבות ברזל. גל הטרור בישראל (2023). מבצע שובר גלים נגד הטרור הפלסטיני ביהודה ושומרון. 31 בדצמבר 2022 – החלטת העצרת הכללית של האו"ם לבקש מבית הדין הבין-לאומי לצדק בהאג לגבש חוות דעת משפטית בנוגע ל"כיבוש הישראלי בגדה המערבית", השלטון הישראלי ביהודה ושומרון. דרום אפריקה פתחה בהליך משפטי כנגד ישראל בבית הדין. 18 בינואר 2023 – חבר הכנסת אריה דרעי פוטר מתפקידיו בממשלה בעקבות פסיקת בג"ץ שקבעה כי דרעי לא יכול לכהן כשר בממשלה. 1 באפריל 2023 – נכנס לתוקפו הסכם סחר חופשי מלא בין ישראל לאיחוד האמירויות הערביות. ההסכם הוא הסכם הסחר החופשי המלא הראשון והיחיד בין ישראל למדינת ערב. 31 במאי 2023 – הוכרז על אישור של משרד האנרגיה בשדה גז בשם קטלן בבעלות חברת אנרג'יאן במים הכלכליים של ישראל בנפח של 68 BCM. 1 בפברואר 2024 – ארצות הברית ומדינות מערביות נוספות הטילו לראשונה סנקציות על מתנחלים שיוחסה להם אלימות נגד פלסטינים. 13 באפריל 2024 – התקיפה האיראנית על ישראל. מתקפה איראנית ישירה על ישראל בעקבות חיסול מפקד כוח קודס בסוריה ולבנון 19 ביולי 2024 – מתקפת הכטב"ם על תל אביב. מתקפה של החות'ים מתימן על העיר תל אביב באמצעות שיגור כטב"ם מסוג סמאד-3 שגרם למותו של אדם אחד ולפציעתם של כעשרה אנשים נוספים. 31 ביולי 2024 – ראש הלשכה המדינית של החמאס אסמאעיל הנייה נהרג בהתנקשות. על פי מקורות זרים בוצעה ההתנקשות על ידי ישראל. 27 בספטמבר 2024 – תקיפת מפקדת חזבאללה בביירות במבצע סדר חדש כחלק מהסלמת הלחימה מול חזבאללה בלבנון במהלך 2024 שלוש חברות דירוג האשראי הגדולות (מודי'ס, פיץ' וסטנדרד אנד פורס) הורידו את דירוגי האשראי של ישראל, לראשונה מאז תחילת הדירוג בשנת 1988. כמו כן, הדירוג החדש של S&P מלווה בתחזית שלילית בשל הסיכונים הגאופוליטיים ובשל עיכובים בגיבוש תקציב מדינה לשנת 2025. בספטמבר 2024 הורידה מודי'ס את הדירוג של ישראל בפעם השנייה השנה, ובאופן חריג במיוחד בשתי דרגות. בנוסף הוסיפה תחזית דירוג שלילית. בדוח חריף שצירפה להחלטה ציינה מודי'ס את ההוצאות העצומות של המלחמה בשתי חזיתות ואת היעדרם של צעדים משמעותיים ומספקים מצד הממשלה כדי לטפל בגירעון. גם סטנדרד אנד פורס הורידה שנית את דירוג האשראי באותה שנה. יחסי חוץ בעקבות מלחמת חרבות ברזל – בעקבות המלחמה, החזירו טורקיה, הונדורס, צ'ילה, קולומביה, ירדן, בחריין וצ'אד את שגריריהן מישראל. ממשלות בוליביה, קולומביה וניקרגואה הודיעו על ניתוק הקשרים הדיפלומטיים עם ישראל. טורקיה הכריזה על הפסקת הסחר עם ישראל. 9–13 במאי 2023 – מבצע מגן וחץ של צה"ל לסיכול בכירי ארגון הטרור הג'יהאד האסלאמי הפלסטיני ופגיעה בתשתיות הארגון ברצועת עזה. 3–5 ביולי 2023 – מבצע בית וגן של צה"ל לסיכול תשתיות טרור, פגיעה במחבלים, מעצר מבוקשים, סיכול מפקדות וחמ"לים, מעבדות מטענים ואמל"ח במרחב העיר ומחנה הפליטים ג'נין. 7 באוקטובר 2023 – פתיחה במלחמת חרבות ברזל בעקבות מתקפת פתע נרחבת על ישראל של חמאס ברצועת עזה. 20 ביולי 2024 – מבצע יד ארוכה, תקיפה הצבאית של חיל האוויר בתימן נגד מטרות צבאיות של החות'ים. 30 ביולי 2024 – ההתנקשות בפואד שוכר, סיכול ממוקד של חיל האוויר ברמטכ"ל חזבאללה וברובע הדאחייה בביירות. 20 בספטמבר 2024 – ההתנקשות באבראהים עקיל, סיכול ממוקד של חיל האוויר של מפקד הזרוע הצבאית בפועל של חזבאללה ברובע הדאחייה בביירות. 27 בספטמבר 2024 – תקיפת מפקדת חזבאללה בביירות במבצע סדר חדש, סיכול הנהגת ארגון החזבאללה בהם המזכיר הכללי של חזבאללה, חסן נסראללה, עלי כרכי, מפקד חזית הדרום של חזבאללה, תת-אלוף עבאס נילפורושאן, מפקד כוח קודס בלבנון, וכן מפקדים נוספים בארגון. נחתם הסכם שיתוף פעולה ביטחוני בין משרד הביטחון הישראלי ומשרד ההגנה האמריקני שיעניק לשתי המדינות עדיפות הדדית בעתות חירום באספקת נשק ואמצעי לחימה מהתעשיות הביטחוניות של ישראל וארצות הברית. נחנכו שגרירויות צ'אד, אזרבייג'ן, ופפואה גינאה החדשה. 19 ביולי 2023 – ישראל הכירה בריבונותה של מרוקו על חבל הארץ סהרה המערבית. 25 ביולי 2023 – נחתם הסכם אזור סחר חופשי בין ישראל ווייטנאם. 27 בספטמבר 2023 – צירוף ישראל לתוכנית הפטור מוויזה. 28 בספטמבר 2023 – נחתם הסכם לשיתוף פעולה ביטחוני בין ישראל לגרמניה, שבמסגרתו תסופק מערכת ההגנה חץ 3 לגרמנים. 4 באוקטובר 2023 – נחתם הסכם שיתוף פעולה בתחום החלל בין ישראל ואזרבייג'ן. במסגרתו תייצר ישראל לוויינים עבור אזרבייג'ן. 3 באוקטובר 2024 – מזכ"ל האו"ם אנטוניו גוטרש הוכרז כאישיות בלתי רצויה בישראל, וכניסתו לישראל נאסרה. העברת תיקונים לחוק המאבק בטרור: הוספת עבירה של שנת מאסר בגין צריכה שיטתית וממושכת, של תכנים הכוללים קריאה ישירה לביצוע מעשי טרור, דברי שבח, אהדה או עידוד למעשי הטרור וכו'. התיקון עבר כהוראת שעה למשך שנתיים. הסמכת שר הביטחון להכריז באופן עצמאי וישיר על אדם זר כפעיל טרור, גם מבלי שגורם חיצוני הכריז על כך. בנוסף, החוק הרחיב את ההגדרה ל"פעיל טרור" גם למי שלוקח חלק במימון של ארגוני טרור או מעמיד להם אמצעים שונים. כמו כן, החוק מאפשר תפיסה וחילוט רכוש הקשור לטרור. הוספת נקודת זיכוי במס הכנסה להורים עבור כל ילד בן 6–18 והשוואת סכום מענק העבודה שמקבל גבר לזה שמקבלת אישה. העברת 927 מיליון ש"ח לחינוך החרדי, למוסדות התורניים, למנהל החינוך הדתי, למשרד לשירותי דת ולקרן לסיוע לאברכים. הגדלה משמעותית בכמות הכספים הקואליציוניים, מ-2.9 מיליארד בשנים 2021–2022 ל-13.7 מיליארד בשנים 2023–2024. העברת חוק תקציב נוסף לשנת הכספים 2023 – החוק מכיל תוספת של 25.9 מיליארד ש"ח לתקציב המדינה לשם מימון הוצאות ביטחוניות ואזרחיות שנובעות ממלחמת חרבות ברזל. בנוסף, הוגדלה מסגרת התקציב ותקרת הגירעון הועלתה מ-2.75% ל-3.75% מהתוצר המקומי הגולמי. 9 בנובמבר 2023 – העברת מתווה פיצויים למשק אשר בעקבות הנזקים הכלכליים שנוצרו בעקבות מלחמת חרבות ברזל בהיקף של כ-17 מיליארד ש"ח. הגדלה נרחבת בגירעון התקציבי, תוך פריצה ניכרת מהגרעון השנתי המתוכנן. 2 במרץ 2023 – חתימת הסכם שכר חדש במגזר הציבורי. 23 בספטמבר 2024 – חתימת הסכם שכר חדש עם ארגון המורים ל-5 השנים הבאות. ההסכם כולל תוספות שכר, תשלום מענק חד-פעמי למורים ואת קיצור שבוע הלימודים. העלאת שיעור התגמול המזערי עבור יום מילואים לסכום של 300.61 ש"ח במקום 215.17 ש"ח ואת התשלום המינימלי לחודש מילואים מלא מ-6,450 ש"ח ל-9,000 ש"ח. 18 באוגוסט 2023 – חניכת דנקל – הקו האדום קו הרכבת הקלה הראשון בגוש דן. 10 ביולי 2024 – נחנך כביש המנהרות בכניסה לירושלים בכביש 60 לתנועה מלאה, בהשקעה של כמיליארד שקלים. הקלה בקריטריונים לקבלת רישיון לנשיאת כלי נשק פרטי. הקמת למעלה מ-900 כיתות כוננות הכפופות למשטרה במרחב העירוני. הסדרת 10 יישובים באיו"ש: אביגיל, עשהאל, שחרית, גבעת ארנון, גבעת הראל, גבעת הרא"ה, מלאכי השלום, מצפה יהודה, בית חגלה, ושדה בועז. ב-12 בנובמבר 2023 נפתח המקטע המרכזי של כביש לב השומרון. הקמת "קרן הארנונה", שאליה רשויות מקומיות יצטרכו להעביר כסף עבור כל שטח עסקי שיבנו. הכספים שיצטברו בקרן יעברו לרשויות מקומיות שיאשרו בנייה של יחידות דיור. דחיית הבחירות לרשויות המקומיות בישראל שהיו אמורות להתקיים ב-31 באוקטובר 2023 ל-30 בינואר 2024, בעקבות מלחמת חרבות ברזל. תיקון לחוק הדרכונים המאפשר לשר הפנים לסרב להעניק דרכון ישראלי לעולה שטרם השתקע בישראל. תחילת קידום הרפורמה המשפטית, ובתוך כך צמצום עילת הסבירות בתיקון מספר 3 לחוק יסוד: השפיטה. פעולות אלה גררו ביקורת ציבורית רחבה ועוררו את המחאה נגד הרפורמה המשפטית. הקמת ועדת דרורי, ועדת בדיקה ממשלתית לחקירת פרשת השימוש ברוגלה במשטרת ישראל. הקמת משרד העבודה, משרד ההסברה (וסגירתו בהמשך), המשרד לעניינים אסטרטגיים והמשרד לקידום מעמד האישה (וסגירתו בהמשך). פיצול משרד ירושלים ומורשת למשרד המורשת ולמשרד ירושלים ומסורת ישראל. הקמת הרשות לזהות לאומית יהודית. סגירת משרד המודיעין. ביטול מכס על הגבינות מוצרלה טרייה רכה, חלומי, ג'מיד, גורגונזולה, מוצרלה קשה וגבינות שמנת (גבינות רכות מעל 5% שומן) מחלב צאן או מחלב בקר. חלק מהביטולים מיידיים וחלקם בפעימות. 29 בינואר 2023 – ביטול המס על כלים חד-פעמיים. 27 במרץ 2023 – ביטול המס על משקאות ממותקים. יולי 2023 – ביטול זמני של המכס על חלב ניגר למשך שלושה חדשים. שהוארך בספטמבר למשך חצי שנה נוספת. פברואר 2024 – העלאת המע"מ מ-17% ל-18% בשנת 2025. 4 במרץ 2024 – העלאת מס הקנייה על סיגריות וטבק. 4 בספטמבר 2024 – הטלת מס פחמן על דלקים שאינם לתחבורה באופן הדרגתי מ-2025 עד 2030. הקמת "בית הספר הווירטואלי". הגדלת קצבת האברכים מ-680 ש"ח ל-1000 ש"ח לפחות. תוספת של 2.5 מיליארד ש"ח (40 אחוז) לתקציבי הישיבות במשך שנתיים. הארכת כהונת נגיד בנק ישראל אמיר ירון ב-5 שנים נוספות. מינוי ניצב קובי יעקובי לנציב בתי הסוהר. מינוי ניצב דניאל לוי למפקח הכללי של משטרת ישראל. מספר חברי הכנסת החברים בקואליציה 64 ח"כים לפני הצטרפות סיעת המחנה הממלכתי (29 בדצמבר 2022 – 11 באוקטובר 2023) 76 ח"כים לפני פרישת הימין הממלכתי (11 באוקטובר 2023 – 27 במרץ 2024) 72 ח"כים לפני פרישת המחנה הממלכתי (27 במרץ 2024 – 9 ביוני 2024) 64 ח"כים לאחר פרישת המחנה הממלכתי (9 ביוני 2024 – 29 בספטמבר 2024) 68 ח"כים לאחר הצטרפותה מחדש של הימין הממלכתי (החל מ-29 בספטמבר 2024) בממשלה זו מכהנים 21 שרים חדשים: מאיר פרוש, איתמר בן גביר, יצחק גולדקנופף, יואב קיש, חיים ביטון, ניר ברקת, אורית סטרוק, אופיר סופר, עמיחי אליהו, יצחק וסרלאוף, יואב בן צור, עמיחי שיקלי, עידית סילמן, מיכאל מלכיאלי, שלמה קרעי, מיקי זוהר, רון דרמר, מאי גולן, משה ארבל, גדי איזנקוט ואוריאל בוסו. • לפי הסיכומים בסיעת הליכוד, בחלוף שנה לכהונת הממשלה החל אלי כהן לכהן כשר האנרגיה וישראל כץ החל לכהן כשר החוץ; ובחלוף שלוש שנים לכהונת הממשלה, יתחלפו בחזרה בתפקידיהם, עד לסוף כהונת הממשלה. עד הרחבת הממשלה ביום 12 באוקטובר 2023, אז הצטרפה סיעת המחנה הממלכתי לקואליציה, הייתה הממשלה ה-37 הימנית ביותר והדתית ביותר בתולדות מדינת ישראל עם למעלה ממחצית השרים וסגני השרים מהמפלגות הדתיות. בממשלה זו מכהנות חמש נשים: הליכוד (4): מירי רגב, עידית סילמן, גילה גמליאל, מאי גולן הציונות הדתית (1): אורית סטרוק בממשלה זו מכהנים שלושה שרים ששימשו בדרגת תת-אלוף ומעלה בצה"ל, ואחד כראש ארגון ביטחוני: הליכוד (3): יואב גלנט (אלוף), מירי רגב (תת-אלוף), אבי דיכטר (ראש השב"כ). מזכיר הממשלה: יוסי פוקס היועצת המשפטית לממשלה: גלי בהרב-מיארה או אחד מהמשנים שלה ראש המטה לביטחון לאומי: צחי הנגבי ראש הסגל בלשכת ראש הממשלה: צחי ברוורמן מנכ"ל משרד ראש הממשלה: יוסי שלי ראש המועצה הלאומית לכלכלה: אבי שמחון המזכיר הצבאי של ראש הממשלה: אלוף אבי גיל, רומן גופמן המשנה למזכיר הממשלה: ליאור נתן מדיה וקבצים בנושא ממשלת ישראל השלושים ושבע בוויקישיתוף אתר האינטרנט הרשמי של ממשלת ישראל השלושים ושבע אתר האינטרנט הרשמי של ממשלת ישראל השלושים ושבע (בערבית) אתר האינטרנט הרשמי של ממשלת ישראל השלושים ושבע (באנגלית) ממשלת ישראל השלושים ושבע באתר משרד ראש הממשלה ממשלת ישראל השלושים ושבע באתר הכנסת שאול אמסטרדמסקי, שאול מסביר עם עוגה: למה הממשלה המתקרבת תתקשה לתפקד?, באתר כאן – תאגיד השידור הישראלי, 16 בדצמבר 2022 אוריה בר-מאיר, ‏כל המספרים והנתונים של הממשלה החדשה. וגם, מה אפשר ללמוד מההיסטוריה על סיכויי ההישרדות שלה?, באתר גלובס, 29 בדצמבר 2022 פרופ' עופר קניג, הממשלה ה-37 במספרים: מעט נשים, מרבית השרים חסרי ניסיון מיניסטריאלי, באתר המכון הישראלי לדמוקרטיה, 03 בינואר 2023 תני גולדשטיין, ממשלת ישראל מכה בתדהמה, באתר זמן ישראל, 29 בינואר 2023 חגי עמית, קינן ראובני, "באנו לכסח": מסע הטיהורים חסר התקדים של ממשלת נתניהו, באתר TheMarker‏, 17 במרץ 2023 גילה גמליאל קיבלה אישור להשתתף בתמונה, אף על פי שמונתה לשרה רק ארבעה ימים לאחר מכן, מכיוון שההחלטה על מינויה התקבלה ביום השבעת הממשלה באיחור וכבר לא היה ניתן לצרף אותה לממשלה ביום כינונה. ממונה על תכנים חיצוניים במשרד החינוך ואחראי על לשכת הקשר נתיב. הממונה על התחבורה הציבורית במגזר החרדי. בנצי רובין, ‏התמונה בבית הנשיא: ממשלת נתניהו השישית, באתר "סרוגים", 29 בדצמבר 2022 טל שלו‏, הטקס מתחיל: סבב ההתייעצויות אצל הנשיא יוצא לדרך, באתר וואלה, 9 בנובמבר 2022 צבי זרחיה, נתניהו קיבל את המנדט להרכבת הממשלה; דרעי רוצה את האוצר, באתר כלכליסט, 13 בנובמבר 2022 איתמר אייכנר, הרצוג האריך לנתניהו את המנדט להרכבת הממשלה ב-10 ימים, באתר כלכליסט, 9 בדצמבר 2022 צבי זרחיה ו-ynet, נתניהו הודיע לנשיא: עלה בידי להרכיב ממשלה, באתר כלכליסט, 22 בדצמבר 2022 יהודה שלזינגר, לקראת השבעת הממשלה: הליכוד חתמו על הסכם מול השותפות הקואליציוניות, באתר ישראל היום, 28 בדצמבר 2022 נעה שפיגל, הקמת ממשלת החירום: הכנסת אישרה את צירוף שרי המחנה הממלכתי לממשלה, באתר הארץ, 12 באוקטובר 2023 צבי זרחיה, ממשלת החירום מקפיאה את חוקי ההפיכה המשטרית, באתר כלכליסט, 11 באוקטובר 2023 יהודה שלזינגר, אמיר אטינגר, פירוק השותפות: אושר פיצול סיעתו של סער - שתקרא "הימין הממלכתי", באתר ישראל היום, 13 במרץ 2024 יובל קרני, מורן אזולאי, גנץ פרש מהממשלה: "נתניהו מונע מאיתנו להתקדם לניצחון אמיתי", באתר ynet, 9 ביוני 2024 אלה קווי היסוד של הממשלה הלאומית בראשותי, באתר עמוד הטלגרם של בנימין נתניהו, ‏28 בדצמבר 2022 הסכם קואליציוני לכינון הממשלה ה-37 בין סיעת הליכוד לבין סיעת הציונות הדתית בראשות בצלאל סמוטריץ' (עמ' 20-21), באתר הכנסת צבי זרחיה, בג"ץ פסל את דרעי מלכהן כשר ברוב של עשרה שופטים מול אחד, באתר כלכליסט, 18 בינואר 2023 סוניה גורודיסקי, התגלה מאגר גז טבעי חדש מול חופי ישראל - "קטלן", באתר ישראל היום, 31 במאי 2023 רינת אשכנזי, כלכלנית ראשית, הפניקס בית השקעות, הורדת דירוג אשראי נוספת בצל הסיכונים הביטחוניים, באתר TheMarker‏, 14 באוגוסט 2024 גד ליאור, מכה קשה למשק: מודי'ס הורידה שוב את דירוג האשראי של ישראל - בשתי דרגות, באתר ynet, 27 בספטמבר 2024 גד ליאור, מה בדיוק אמרו במודי'ס על ישראל ומה משמעות הורדת הדירוג | שאלות ותשובות, באתר ynet, 28 בספטמבר 2024 אחרי מודי'ס: גם S&P הורידה את דירוג האשראי, באתר וואלה, 2 באוקטובר 2024 אוריאל בארי, ‏מדינה נוספת: צ'אד הודיעה על החזרת השגריר מישראל, באתר "סרוגים", 5 בנובמבר 2023 "Bolivia severs diplomatic ties with Israel, citing 'crimes against humanity'". Reuters (באנגלית). 2023-10-31. נבדק ב-2023-10-31. בגלל המלחמה? בוליביה הודיעה כי תנתק את קשריה הדיפלומטיים עם ישראל, באתר מעריב אונליין, 31 באוקטובר 2023 איתמר אייכנר, נשיא קולומביה מנתק את היחסים עם ישראל: "יש לה מנהיג רוצח עם", באתר ynet, 1 במאי 2024 מתן וסרמן, ‏ניתוק יחסים מלא על הפרק: איך ייגמר המשבר הנוכחי מול טורקיה?, באתר מעריב אונליין, 4 במאי 2024 Nicaragua breaks diplomatic relations with Israel, רויטרס, ‏12/10/2024 צה"ל פתח במבצע בעזה וחיסל 3 בכירים בג'יהאד האיסלאמי, "מצב מיוחד" בעורף, באתר ynet, 9 במאי 2023 ברית איתנה: ישראל וארה"ב חתמו על הסכם שיתוף פעולה בשעת חירום, באתר עכשיו 14, 1 במרץ 2023 איתמר אייכנר, צ'אד תפתח שגרירות ברמת גן: "לשדרג את היחסים לגבהים חדשים", באתר ynet, 1 בפברואר 2023 איתמר אייכנר, אזרבייג'ן פתחה שגרירות בישראל, שר החוץ: "מעמיקים את השת"פ הביטחוני", באתר ynet, 29 במרץ 2023 איתמר אייכנר, החמישית בבירה: ראש ממשלת פפואה גינאה החדשה חנך את השגרירות בי-ם, באתר ynet, 5 בספטמבר 2023 ישראל הודיעה על הכרתה בריבונות של מרוקו על סהרה המערבית, באתר Israel Defense, ‏2023-07-18 איתמר אייכנר, ארה"ב הודיעה רשמית: ישראל צורפה לתוכנית הפטור מוויזה, באתר ynet, 27 בספטמבר 2023 שי לוי, ‏החץ 3 לגרמניה: נחתמה העסקה הביטחונית הגדולה בתולדות ישראל, באתר ‏מאקו‏, 28 בספטמבר 2023 אסף גולן, "עדות לעוצמות המדע והחדשנות הישראלית": נחתם הסכם היסטורי בתחום החלל עם אזרבייג'ן | ישראל היום, באתר ישראל היום, ‏2023-10-05 איתמר אייכנר, שר החוץ כ"ץ בצעד חריג ביותר: מזכ"ל האו"ם - אישיות בלתי רצויה בישראל, באתר ynet, 2 באוקטובר 2024 שירית אביטן כהן, "פעיל טרור" - גם מי שמממן: חוק המאבק בטרור עבר בקריאה שנייה ושלישית, באתר ישראל היום, 13 בנובמבר 2023 עטרה גרמן, ‏לאחר הביקורת: הוארך תוקף הטבת המס להורי ילדים בגילאים 6–12, בעיתון מקור ראשון, 19 באפריל 2023 ועדת הכספים אישרה לקריאה שנייה ושלישית: הטבת מס בהוראה קבועה להורים לילדים בגילאי 6 עד 18, באתר חדשות 0404‏, 16 באפריל 2023 ציוץ של ולדימיר בליאק ברשת החברתית אקס (טוויטר), 30 בספטמבר 2023 יובל אינהורן, ‏מה צריך לדעת כשמסתכלים על הסכומים של הכספים הקואליציוניים?, באתר גלובס, 14 במאי 2023 דקלה אהרן שפרן יערה שפירא, תקציב המדינה הנוסף לשנת 2023 אושר בכנסת, באתר כאן – תאגיד השידור הישראלי, 14 בדצמבר 2023 גד ליאור, מה הפיצוי לעסקים ומי זכאי לדמי אבטלה בחל"ת? מדריך לתוכנית הסיוע החדשה, באתר ynet, 9 בנובמבר 2023 שלמה טייטלבאום, זינוק נוסף בגירעון הממשלתי: קפץ ל-8.1% ביולי, באתר כלכליסט, 8 באוגוסט 2024 גד ליאור, סיון חילאי, נחתם הסכם בין סמוטריץ' וההסתדרות: שכר, מענקים, וקיצור שבוע העבודה, באתר ynet, 2 במרץ 2023 תמר טרבלסי חדד, סוף לעיצומים וההשבתות: נחתם סופית ההסכם בין האוצר לארגון המורים | אלה עיקריו, באתר ynet, 23 בספטמבר 2024 שחר אילן, צבי זרחיה, אושר: התגמול המינימלי ליום מילואים יעלה ל-300 שקל, באתר כלכליסט, 9 בנובמבר 2023 הקלה משמעותית על עומסי התנועה בירושלים, באתר משרד התחבורה, ‏10.07.2024 נעה שפיגל ורן שמעוני, הוועדה לביטחון לאומי אישרה תקנות המקילות קבלת רישיונות נשק, באתר הארץ, 16 באוקטובר 2023 אלון חכמון, ‏חסר תקדים: כמות הנשקים העצומה שהועברה לכיתות הכוננות מאז ה-7 באוקטובר, באתר מעריב אונליין, 29 במרץ 2024 מערכת ישראל היום, שבעה חודשים אחרי החלטת הקבינט: הסדרת הישובים אביגיל, עשהאל ובית חוגלה יצאה לדרך, באתר ישראל היום, 6 בספטמבר 2023 איילת ברון, ‏קרן הארנונה אושרה בוועדת הכספים: כך החליטו ראשי הרשויות להחריג מהשביתה את החינוך, באתר ‏מאקו‏, 15 במאי 2023 צבי זרחיה, הכנסת אישרה: הבחירות לרשויות המקומיות נדחו ל-30 בינואר 2024, באתר כלכליסט, 23 באוקטובר 2023 אמיר אטינגר, אושר סופית: החוק לשלילת אזרחות למחבלים עבר בקריאה שנייה ושלישית, באתר ישראל היום, 15 בפברואר 2023 אמיר אטינגר, כל מה שצריך לדעת על הרפורמה המשפטית: הלו"ז המלא והשינויים שבדרך, באתר ישראל היום, 19 בפברואר 2023 מורן אזולאי, סיון חילאי, האופוזיציה החרימה את ההצבעה: עילת הסבירות בוטלה, ברוב של 64 מול אפס, באתר ynet, 24 ביולי 2023 שחר אילן, הממשלה החליטה: תוקם הרשות לזהות יהודית של אבי מעוז, באתר כלכליסט, 19 בפברואר 2023 שלמה טייטלבאום, ממוצרלה ועד חלומי: סמוטריץ' מבטל את המכס על הגבינות, באתר כלכליסט, 19 בינואר 2023 אנה ברסקי, ‏בוטל המס על כלים חד פעמיים - הממשלה תגבש חלופה לצמצום הצריכה, באתר מעריב אונליין, 29 בינואר 2023 גד ליאור, בצל הלחץ מהחרדים: סמוטריץ' חתם על ביטול המס על משקאות ממותקים, באתר ynet, 28 במרץ 2023 על מנת להתגבר על המחסור הצפוי: שר האוצר ביטל מכס על חלב מיובא | ישראל היום, באתר www.israelhayom.co.il, ‏2023-08-26 על רקע המחסור: שר האוצר מאריך את ביטול המכס על החלב בחצי שנה נוספת, באתר TheMarker‏, 11 בספטמבר 2023 שלמה טייטלבאום, ועדת הכספים אישרה את העלאת המע"מ ל-18%, החל מ-2025, באתר כלכליסט, 20 בפברואר 2024 גד ליאור, המס על סיגריות וטבק עלה: חפיסת סיגריות תתייקר ב-2 שקלים, באתר ynet, 4 במרץ 2024 שני אשכנזי, כלכליסט, תעריפי החשמל והמים יתייקרו: ועדת הכספים אישרה את מס הפחמן, באתר ynet, 11 בספטמבר 2024 סתיו נמר, ‏החל משנת הלימודים הבאה: בית הספר הווירטואלי החינמי הראשון בישראל, באתר מעריב אונליין, 2 ביולי 2023 סולימאן מסוודה וליאל קייזר, הממשלה תאשר את הגדלת הקצבאות לאברכים, באתר כאן – תאגיד השידור הישראלי, 29 ביולי 2023 גד ליאור, מיליארדים לחרדים ולמוסדות דת: הכספים הקואליציוניים בתקציב | המסמך המלא, באתר ynet, 8 במאי 2023 צבי זרחיה, הממשלה אישרה: כהונת הנגיד אמיר ירון תוארך בחמש שנים, באתר כלכליסט, 27 בנובמבר 2023 יערה שפירא דקלה אהרן שפרן מיכאל שמש, הממשלה אישרה את מינוי קובי יעקובי לנציב שב"ס הקבוע, באתר כאן – תאגיד השידור הישראלי, 27 במאי 2024 נדב אלימלך, ‏השותפים ניצלו את שעת הכושר: זו הממשלה הימנית והדתית ביותר בהיסטוריה, באתר מעריב אונליין, 29 בדצמבר 2022 יותר דתיים, יותר מתנחלים, פחות נשים: פני הקואליציה, ופני הכנסת, באתר ynet יואל אסתרון, לכל המשקיעים וידידי ישראל בעולם: אל תספידו אותנו, אל תוותרו עלינו, באתר כלכליסט, 27 בפברואר 2023 50% דתיים וחרדים ו-4 נשים: הממשלה ה-37 יצאה לדרך, באתר כיפה, 29 בדצמבר 2022